- Hindi News
- National
- एइएन टेंडर ऑनलाइन होते हैं, कुछ नहीं कर सकते एसडीएम लेकिन मॉनिटरिंग तो आपकी जिम्मेदारी है
एइएन - टेंडर ऑनलाइन होते हैं, कुछ नहीं कर सकते एसडीएम- लेकिन मॉनिटरिंग तो आपकी जिम्मेदारी है
पाटोदी में जनप्रतिनिधियों के बीच हाथापाई
सिवाना पंचायत समिति की बैठक शांतिपूर्ण
पाटोदी | पाटोदीपंचायत समिति की बैठक में एक महिला जनप्रतिनिधि के पति के बैठक में उपस्थित होने पर बीडीओ के आपत्ति करने के बाद पंस सदस्य रोशन खां द्वारा आपत्ति करने से मामले ने तूल पकड़ लिया। बैठक हंगामे में तब्दील हो गई। कांग्रेस भाजपा के जनप्रतिनिधि आमने-सामने हो गए और हाथापाई पर उतर आए। यहीं नहीं, पंस सदस्य रोशन खां सरपंच अमरे हनीफ खां तो हाथापाई पर उतर आए। बीडीओ को पुलिस जाब्ता बुलाना पड़ा, फिर जाकर मामला शांत हुआ।
दरअसल, पाटोदी पंचायत समिति की बैठक प्रधान रसीदा बानो की अध्यक्षता में शुरू हुई। बैठक की शुरुआत में ही बीडीओ गोवर्धनसिंह ने पंचायत समिति सदस्य सूर्यकांता जाट के पति बजरंग कड़वासरा के बैठक में उपस्थित होने पर आपत्ति जताई और उन्हें बैठक से बाहर जाने का आग्रह किया। इस पर बजरंग कड़वासरा ने कहा कि अगर किसी भी जनप्रतिनिधि को आपत्ति है तो मैं बाहर चला जाऊंगा। इस पर पंचायत समिति सदस्य रोशन खां ने आपत्ति की, तो केशरपुरा सरपंच अमरे खां भाखरसर सरपंच हनीफ खां ने रोशन की खां की आपत्ति का विरोध करने लगे और आमने-सामने होकर उलझने लगे। इस बीच, कांग्रेस भाजपा के जनप्रतिनिधि अलग-अलग हो गए और हंगामा शुरू कर दिया। उधर, वे तीनों जनप्रतिनिधि उलझते हुए हाथापाई पर पहुंच गए। बाकी जनप्रतिनिधियों ने बीच-बचाव किया। लेकिन मामला शांत होते हुए देख बीडीओ को पुलिस बुलवानी पड़ी।
कच्चे छपरे में चल रहा स्कूल
पंचायतसमिति सदस्य पिंकी भायल ने विद्यार्थी मित्रों को नियमित करने की मांग रखी। इंद्राणा सरपंच हीरसिंह राजपुरोहित ने इंद्राणा में स्कूल में रिक्त चल रहे पदों को भरने की मांग की। इस पर विधायक ने शीघ्र समाधान का आश्वासन दिया। वहीं सरपंच नरपतसिंह राठौड़ ने बताया कि सिणेर सीनियर स्कूल कच्चे छपरे में चल रहा है, जिसका भवन निर्माण करवाया जाए। पादरू सरपंच भोपालसिंह राठौड़ ने सीनियर स्कूल को शिफ्ट करने में रही समस्याओं की जानकारी दी। इस पर विधायक ने बताया कि विभागीय डाइस भरकर भेजने पर ही समस्या का समाधान होगा।
चिकित्सा विभाग में पदों की जानकारी मांगी
मवड़ीसरपंच मूलसिंह भायल ने डिस्कॉम की ओर से काटे जा रहे किसानों के कनेक्शन को रोकने और किसानों की उसमें सहूलियत देने की मांग की तथा चिकित्सा विभाग से सब सेंटरों में कर्मचारियों के खाली भरे पदों की स्थिति के बारे में जानकारी मांगी। इसको लेकर बीसीएमओ डॉ. एसडी बोड़ा ने जानकारी देते हुए बताया कि सेंटरो में 30 एएनएम नियुक्त है 15 सब सेंटर खाली पड़े हैं। सिवाना प्रधान गरिमा राजपुरोहित ने स्वास्थ्य एवं परिवार विभाग में चल रही नई योजनाओं की जानकारी मांगी।
बालोतरा. बैठक के दौरान क्षेत्र की समस्याएं रखते जनप्रतिनिधि।
पाटोदी. हंगामे के बीच आमने-सामने हुए जनप्रतिनिधि।
सिवाना. बैठक में समस्याएं रखते जनप्रतिनिधि।
जिला प्रमुख की नसीहत, घुमा-फिरा के जवाब नहीं दें
जिलापरिषद सदस्य ओमप्रकाश भाटिया ने बिजली की समस्या रखते हुए डिस्कॉम जेईएन से कहा कि पहले तो आप पूर्व की समस्याओं की पालना रिपोर्ट प्रस्तुत करें। जब पहले की समस्याओं का समाधान नहीं हुआ तो फिर अब समस्याएं रखने से क्या मतलब है। जिला प्रमुख प्रियंका मेघवाल ने अधिकारियों को नसीहत देते हुए कहा कि आप घुमा-फिरा कर बात नहीं करें, जनप्रतिनिधियों काे स्पष्ट जवाब दें और पालना रिपोर्ट सुनिश्चित करें। पंचायत समिति सदस्य विशनसिंह ने मूलजी की ढाणी में वोल्टेज की समस्या रखी। पंचायत समिति सदस्य अर्जुन मेघवाल ने कहा कि आकड़ली में 10 दिनों से बिजली का तार टूटा पड़ा है, लेकिन विभागीय अधिकारी को जानकारी देने के बावजूद ध्यान नहीं दे रहे हैं। इस पर एसडीएम उदयभानू चारण ने संबंधित अधिकारियों को काम के प्रति लापरवाही नहीं बरतने के निर्देश दिए।
tgl_Latn sot_Latn hin_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva